open-index/open-wikipedia-markdown huggingface dataset:
ฮุ่ย รั่วฉี

**ฮุ่ย รั่วฉี** (; เกิดวันที่ 4 มีนาคม ค.ศ. 1991 ที่ต้าเหลียน) เป็นนักกีฬาวอลเลย์บอลหญิงชาวจีน ผู้ทำหน้าที่เป็นตัวตบหัวเสาและเป็นอดีตกัปตันวอลเลย์บอลหญิงทีมชาติจีน 

นอกจากนี้ สื่อในประเทศจีนยังได้มีการจัดให้ฮุ่ย รั่วฉี เป็น 1 ใน 10 สาวงามของทีมชาติจีนในโอลิมปิกฤดูร้อน 2012

## ประวัติ
ค.ศ. 2014 ทางเว็บไซต์วอลเลย์วูดของสหรัฐอเมริกา ได้จัดให้มีการโหวตนักกีฬาในดวงใจประจำปี 2013 โดยฮุ่ย รั่วฉี ได้เป็น 1 ใน 8 นักวอลเลย์บอลที่ทางเว็บไซต์ได้เปิดตัวของกลุ่มแรก จากนั้น เธอได้รับเลือกผ่านเข้าสู่รอบที่ 2 โดยได้รับการจัดให้อยู่ในกลุ่มเอช ซึ่งเป็นกลุ่มเดียวกับนุศรา ต้อมคำ และซะโอะริ คิมุระ

## ผลงานในระดับอาชีพ
ฮุ่ยเข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซือริช ที่ 3-1 เซต

## สโมสร
*  เจียงซูอีซีอีวอลเลย์บอล
*  กวางตุ้งเอเวอร์แกรนด์ (ค.ศ. 2013–2014)

## รางวัลที่ได้รับ
### บุคคล
* *[[วอลเลย์บอลเวิลด์กรังด์ปรีซ์ 2012|"ผู้เล่นทรงคุณค่า" วอลเลย์บอลเวิลด์กรังด์ปรีซ์ 2012 (รอบคัดเลือก) กลุ่ม จี]]*
* *[[วอลเลย์บอลหญิงชิงแชมป์เอเชียนคัพ 2012|"เสิร์ฟยอดเยี่ยม" วอลเลย์บอลหญิงชิงแชมป์เอเชียนคัพ 2012]]*

### สโมสร
* ชิงแชมป์สโมสรโลก 2013 - ไฟล์:Med 3.png เหรียญทองแดง, ร่วมกับทีมกวางตุ้งเอเวอร์แกรนด์

## ดูเพิ่ม
* สาธารณรัฐประชาชนจีนในโอลิมปิกฤดูร้อน 2012
* วอลเลย์บอลหญิงในโอลิมปิกฤดูร้อน 2012

## อ้างอิง

หมวดหมู่:นักวอลเลย์บอลหญิงชาวจีน
หมวดหมู่:นักกีฬาโอลิมปิกทีมชาติจีน
หมวดหมู่:นักวอลเลย์บอลในโอลิมปิกฤดูร้อน 2012
หมวดหมู่:นักวอลเลย์บอลในโอลิมปิกฤดูร้อน 2016
หมวดหมู่:บุคคลจากต้าเหลียน
ปลาอะโรวาน่าเอเชีย

**ปลาอะโรวาน่าเอเชีย** หรือ **ปลาตะพัดเอเชีย** () เป็นสกุลของปลาน้ำจืดจำพวกหนึ่งในสกุล *Scleropages* (/สะ-เคอ-โอ-พา-กิส/) ในวงศ์ Osteoglossidae พบในทวีปเอเชียและทวีปออสเตรเลีย

ถือเป็นปลาโบราณที่สืบเผ่าพันธุ์มาจากปลาในยุคก่อนประวัติศาสตร์ โดยมีลักษณะรูปร่างไม่ต่างจากบรรพบุรุษในยุคก่อนประวัติศาสตร์มากนัก เป็นปลาที่มีวิวัฒนาการแยกออกจากปลาสกุลอื่นในวงศ์เดียวกัน เมื่อกว่า 140 ล้านปีก่อน ในยุคครีเตเชียสตอนต้น

## ศัพทมูลวิทยา
คำว่า *Scleropages* มาจากภาษากรีกโบราณคำว่า "σκληρός" (skleros) หมายถึง "หนัก" หรือ "ยาก, ลำบาก" และ *pages* สันนิษฐานว่ามาจากรากศัพท์ละติน หมายถึง "ใบไม้" หมายถึง ลักษณะของเกล็ดบนลำตัวปลาที่มีขนาดใหญ่
## ลักษณะและพฤติกรรม
เป็นปลาที่มีรูปร่างโดยรวมคือ ลำตัวยาว ด้านข้างแบน เกล็ดมีขนาดใหญ่เป็นระเบียบอย่างสวยงาม เกล็ดบริเวณเส้นข้างลำตัวมีประมาณ 24 ชิ้น ตาโต ปากใหญ่เฉียงขึ้นด้านบน ฟันแหลม ครีบหลังและครีบก้นยาวไปใกล้บริเวณครีบหาง สันท้องคม ครีบทุกครีบแหลมยาวโดยเฉพาะครีบอก และฉีกขาดได้ง่ายมาก มีหนวด 1 คู่อยู่ใต้คาง ขนาดโตเต็มที่ได้ยาวได้ราว 90 เซนติเมตร หนักได้ถึง 7 กิโลกรัม พฤติกรรมมักจะว่ายบริเวณริมผิวน้ำ  เป็นปลากินเนื้อซึ่งอาหารได้แก่ สัตว์น้ำขนาดเล็ก ตลอดจนแมลง, สัตว์เลื้อยคลานและสัตว์ครึ่งบกครึ่งน้ำขนาดเล็ก ปลาโตเต็มวัยสามารถโดดงับอาหารได้สูงถึง 1 เมตร

มีอุปนิสัยก้าวร้าวพอสมควร มีพฤติกรรมชอบอยู่ตามลำพังตัวเดียว หรือไม่ก็จับกลุ่มเป็นฝูงเล็ก ๆ ไม่เกิน 3-5 ตัว ในป่าดิบชื้นที่มีน้ำใสสะอาด และในบางแหล่งที่มีสภาพความเป็นกรดของน้ำ (pH) ค่อนข้างสูง เช่น ป่าพรุ

พบกระจายพันธุ์อยู่เฉพาะภูมิภาคเอเชียอาคเนย์และออสเตรเลียบริเวณรัฐควีนส์แลนด์และนอร์เทิร์นเทร์ริทอรีเท่านั้น

เป็นปลาที่มีสีสันหลากหลายมาก ขึ้นอยู่กับสภาพแวดล้อมที่อยู่อาศัยและพันธุกรรม ซึ่งมีทั้ง สีเงิน, สีเขียว, สีแดง, สีส้ม หรือเหลือบสีต่าง ๆ เหล่านี้ในเกล็ด  โดยเฉพาะในชนิด *[[Scleropages formosus|S. formosus]]*

## การจำแนก
ปัจจุบันมีชนิดที่ได้รับการยอมรับในสกุลนี้ 4 ชนิด:

## วิวัฒนาการชาติพันธุ์
ตารางวิวัฒนาการชาติพันธุ์อิงจากผลงานของ Pouyaud, Sudarto & Teugels 2003

## การแพร่พันธุ์และสถานะ
พฤติกรรมเมื่อเวลาผสมพันธุ์และวางไข่ ปลาตัวผู้และตัวเมียจะจับคู่กัน เมื่อได้เวลาที่ปลาตัวเมียจะออกไข่ ปลาตัวผู้จะว่ายเข้าไปผสมน้ำเชื้อ ไข่มีลักษณะเป็นลูกกลมสีส้ม ไข่ไม่จับตัวกัน ปลาตัวผู้จะเป็นฝ่ายดูแลไข่โดยอมไว้ในปากจนกระทั่งฟักเป็นตัว ปริมาณในการวางไข่แต่ละครั้งประมาณ 40–100 ฟอง ซึ่งอายุของปลาที่พร้อมจะผสมพันธุ์ได้นั้นอยู่ที่ประมาณ 1.5–2 ปี ลูกปลาเมื่อแรกเกิดจะยังว่ายน้ำไม่ได้ และมีถุงไข่แดงติดออกมา ซึ่งถุงไข่แดงนี้จะยุบลงในเวลาประมาณ 1 สัปดาห์ พร้อมกับลูกปลาที่เริ่มจะว่ายน้ำได้แล้วและเข้มแข็งขึ้นเรื่อย ๆ  

ปลาในสกุลนี้ ทุกชนิดเป็นปลาที่มีสถานภาพใกล้สูญพันธุ์แล้ว โดยมีชื่อติดอยู่ในรายชื่อบัญชีของ CITES ในบัญชีที่ 1 (Appendix I) ซึ่งผู้ที่เลี้ยง, ค้าขายหรือครอบครองต้องได้รับอนุญาตจากทางการของแต่ละประเทศซะก่อน

ปัจจุบัน มีการเพาะขยายพันธุ์ได้แล้วในหลายประเทศ จนกลายเป็นอุตสาหกรรมอย่างเป็นล่ำเป็นสัน เช่น อินโดนีเซีย, มาเลเซีย, สิงคโปร์ และไทย 

อนึ่ง ปลาชนิด *S. formosus* ซึ่งมีสีสันที่หลากหลายนั้นได้ถูกจัดแบ่งออกเป็นหลายชนิดในปี ค.ศ. 2003 แต่ทว่าชื่อวิทยาศาสตร์เหล่านี้ยังไม่ค่อยใช้แพร่หลายใช้กันเท่าใดนัก ได้แก่ *[[Scleropages aureus|S. aureus]]*, *[[Scleropages legendrei|S. legendrei]]* และ *[[Scleropages macrocephalus|S. macrocephalus]]*

## ดูเพิ่ม
**[[Osteoglossum]]*

## อ้างอิง

หมวดหมู่:วงศ์ปลาตะพัด
หมวดหมู่:ปลาตู้
หมวดหมู่:สกุลปลาตะพัด
ปลาอะราไพม่า (สกุล)

**ปลาอะราไพม่า** เป็นสกุลของปลาน้ำจืดขนาดใหญ่สกุลหนึ่ง ในวงศ์ปลาอะราไพม่า (Arapaimidae) ใช้ชื่อสกุลว่า *Arapaima* (/อะ-รา-ไพ-ม่า/) พบกระจายพันธุ์ในลุ่มน้ำอเมซอน หรือแม่น้ำสายใหญ่อื่น ๆ ในทวีปอเมริกาใต้

## การจำแนก
สามารถแบ่งออกเป็นชนิดต่าง ๆ ได้ดังนี้ 
* *[[Arapaima arapaima]]*
* *[[Arapaima gigas]]* (Schinz, 1822) (ปลาอะราไพม่า, ปลาช่อนยักษ์อเมซอน)
* *[[Arapaima leptosoma]]* Stewart, 2013
* *[[Arapaima mapae]]* 
* *[[Arapaima agassizii]]*

## อ้างอิง

## แหล่งข้อมูลอื่น

หมวดหมู่:วงศ์ปลาอะราไพม่า
วงศ์ปลาอะราไพม่า

**วงศ์ปลาอะราไพม่า** () เป็นวงศ์ของปลาน้ำจืดวงศ์หนึ่ง ในอันดับปลาลิ้นกระดูก (Osteoglossiformes) ใช้ชื่อวิทยาศาสตร์ว่า Arapaimidae

โดยมีลักษณะคล้ายกับปลาในวงศ์ปลาตะพัด (Osteoglossidae) คือ มีเกล็ดขนาดใหญ่ ตำแหน่งของครีบท้องอยู่ห่างจากครีบอก มีกระดูกสันหลัง 60-100 ข้อ แต่ทว่ามีรูปร่างและพฤติกรรมที่ต่างออกไป

เป็นปลาที่ถือว่าเป็นซากดึกดำบรรพ์มีชีวิตเช่นเดียวกับปลาในวงศ์ปลาตะพัด โดยถือกำเนิดมาไม่ต่ำกว่า 220 ล้านปีแล้ว ตั้งแต่ยุคไทรแอสสิกตอนปลาย

พบกระจายพันธุ์ในแม่น้ำขนาดใหญ่และแหล่งน้ำขนาดใหญ่ในทวีปอเมริกาใต้ และแอฟริกา เป็นปลาที่มีขนาดใหญ่ขนาดตั้งแต่ 98 เซนติเมตร ถึง 4.5 เมตร น้ำหนักกว่า 186 หรือเกือบ ๆ 200 กิโลกรัม 

## การจำแนก
แบ่งออกได้เป็น 2 สกุล 6 ชนิด: 

**[[Arapaima (genus)|Arapaima]]* 
** *A. arapaima*
** *[[Arapaima gigas|A. gigas]]* (ปลาอะราไพม่า, ปลาช่อนยักษ์อเมซอน)
** *[[Arapaima leptosoma|A. leptosoma]]* 
** *A. mapae* 
** *A. agassizii*
**[[Heterotis]]*
***[[Heterotis niloticus|H. niloticus]]* (ปลาอะโรวาน่าแอฟริกา)

หมายเหตุ: ปลาในวงศ์นี้หลายข้อมูลจะจัดให้เป็นวงศ์ย่อยของวงศ์ปลาตะพัด โดยใช้ชื่อว่า Heterotidinae

## อ้างอิง

## แหล่งข้อมูลอื่น
Arapaima leptosoma

***Arapaima leptosoma*** ปลาน้ำจืดขนาดใหญ่ชนิดหนึ่งในวงศ์ปลาอะราไพม่า (Arapaimidae) ชนิดหนึ่ง

จัดเป็นปลาอะราไพม่าชนิดใหม่ ที่เพิ่งประกาศไปเมื่อ ค.ศ. 2013 โดยถือว่าเป็นปลาอะราไพม่าชนิดใหม่ตั้งแต่มีการอนุกรมวิธานเมื่อปี ค.ศ. 1847 โดยที่คำว่า *leptosoma* ที่ใช้เป็นชื่อวิทยาศาสตร์นั้นมาจากภาษากรีกคำว่า  *leptos* (ผอมเพรียว) และ *soma* (ร่างกาย) หมายถึง รูปร่างของปลาชนิดนี้

*A. leptosoma* มีความแตกต่างจากปลาอะราไพม่าชนิดอื่น คือ ครีบหางมีลายเหมือนลายดอกสีขาวลึกหรือชัดเจนกว่า มีโพรงจมูกบนส่วนหัวที่ต่างออกไป และครีบหลัง ตลอดจนสีบนลำตัว มีความยาวประมาณ 2.5 เมตร หรือมากกว่านั้น  และน้ำหนักหนักได้มากกว่า 200 กิโลกรัม สามารถฮุบอากาศหายใจได้เองบนผิวน้ำเหมือนกับปลาชนิดอื่นในวงศ์เดียวกัน

พบกระจายพันธุ์ในลุ่มน้ำอเมซอน ในทวีปอเมริกาใต้ เช่น บราซิล แม้จะเป็นปลาชนิดที่เพิ่งประกาศใหม่ แต่ว่าในแวดวงปลาสวยงาม ปลาอะราไพม่าชนิดนี้พบอยู่ได้ทั่วไปตามพิพิธภัณฑ์สัตว์น้ำหรือในตลาดค้าปลาสวยงาม โดยใช้ชื่อวิทยาศาสตร์ว่า *[[Arapaima gigas|A. gigas]]* ซึ่งเป็นชื่อของชนิดดั้งเดิมที่เป็นที่รู้จัก ปัจจุบันพิพิธภัณฑ์สัตว์น้ำในทวีปยุโรปเริ่มที่จะระบุชื่อวิทยาศาสตร์อย่างถูกต้องบ้างแล้ว ซึ่งปลาส่วนใหญ่ที่พบโดยทั่วไปนั้น เป็นชนิด *A. leptosoma* นี้ มากกว่า

## อ้างอิง

## แหล่งข้อมูลอื่น

หมวดหมู่:ปลาทวีปอเมริกาใต้
หมวดหมู่:วงศ์ปลาตะพัด
หมวดหมู่:วงศ์ปลาอะราไพม่า
หมวดหมู่:ปลาเกม
หมวดหมู่:ปลาตู้
กรด 4-คลอโรเมอร์คิวริเบนโซอิก

**กรด 4-คลอโรเมอร์คิวริเบนโซอิก** () เป็นสารประกอบปรอทอินทรีย์ที่ใช้เป็นProtease inhibitor ,โดยเฉพาะอย่างยิ่งในการใช้ทางอณูชีววิทยา

## อ้างอิง

หมวดหมู่:สารมลพิษอันตราย
หมวดหมู่:สารมลพิษ
หมวดหมู่:กรดเบนโซอิก
หมวดหมู่:สารประกอบโลหอินทรีย์ของปรอท
กรดซัลเฟมิก

**กรดซัลเฟมิก** () มักจะเรียกว่า **'กรดอะมิโดซัลโฟนิก** ,**กรดอะมิโดซัลเฟอร์ริก**, **กรดอะมิโนซัลโฟนิก**, และ **กรดซัลเฟมิดิก**เป็นสารประกอบโมเลกุลที่มีสูตร H3NSO3 ไม่มีสีละลายน้ำได้สารนี้พบว่าการใช้งานมาก กรดซัลเฟมิก ละลายที่ 205 ° C ก่อนที่จะสลายตัวที่อุณหภูมิสูงไปยัง H2O, SO3, SO2, และ N2

กรดซัลเฟมิก (H3NSO3) อาจมีการพิจารณาสารประกอบตรงกลางระหว่างกรดซัลฟิวริก (H2SO4) และซัลฟามิต (H4N2SO2)

## อ้างอิง

## แหล่งข้อมูลอื่น
* 
* 
* 

หมวดหมู่:สารประกอบไฮโดรเจน
หมวดหมู่:กรดออกโซซัลเฟอร์
หมวดหมู่:สารเคมีในบ้าน
หมวดหมู่:ซัลฟาเมต
แฟลบปีเบิร์ด

***แฟลบปีเบิร์ด*** () เป็นเกมโทรศัพท์เคลื่อนที่ในปี 2556 พัฒนาโดยผู้พัฒนาเหวียน ฮา ดอง ชาวเวียดนาม และจัดจำหน่ายโดย .เกียส์สตูดิโอส์ (.GEARS Studios) บริษัทผู้พัฒนาเกมอิสระขนาดเล็กซึ่งมีฐานในประเทศเวียดนามเช่นกัน ตัวเกมมีรูปแบบเลื่อนหน้าจอข้างและผู้เล่นควบคุมนกตัวหนึ่ง โดยพยายามบินระหว่างแถวท่อสีเขียวไม่ให้นกไปชน ผู้พัฒนาสร้างเกมนี้ใช้เวลาหลายวัน โดยใช้ตัวเอกนกที่เขาออกแบบมาสำหรับเกมที่ได้ยกเลิกไปในปี 2555

เกมนี้ถูกปล่อยเมื่อวันที่ 24 พฤษภาคม 2556 แต่ได้รับความนิยมอย่างฉับพลันเมื่อต้นปี 2557 เกมนี้ถูกวิพากษ์วิจารณ์เรื่องระดับความยากและถูกกล่าวหาว่าลอกเลียนกราฟิกและกลไกของเกม ขณะที่ผู้วิจารณ์พบว่าเกมนี้ทำให้ติด เมื่อปลายเดือนมกราคม 2557 เกมนี้เป็นเกมไม่เสียค่าใช้จ่ายที่มีการดาวน์โหลดสูงสุดในไอโอเอสแอปสโตร์ (iOS App Store) ระหว่างช่วงนี้ ผู้พัฒนาอ้างว่า *แฟลบปีเบิร์ด* ทำรายได้ 50,000 ดอลล่าร์สหรัฐต่อวันจากโฆษณาในแอป

ผู้สร้างเกมได้นำ *แฟลบปีเบิร์ด* ออกจากทั้งแอปสโตร์ของแอปเปิลและกูเกิลเพลย์เมื่อวันที่ 10 กุมภาพันธ์ 2557 เนื่องจากรู้สึกผิดต่อสิ่งที่เขาพิจารณาว่าเป็นธรรมชาติที่ทำให้ติดของเกม ความนิยมของเกมและการถอนฉับพลันนี้ทำให้โทรศัพท์ที่มีตัวเกมติดตั้งอยู่ถูกวางขายในราคาสูงทางอินเทอร์เน็ต เกมคล้ายกับ *แฟลบปีเบิร์ด* ได้รับความนิยมทางไอทูนส์แอปสโตร์หลังการนำเกมออก และทั้งแอปเปิลและกูเกิลได้นำหลายเกมออกจากแอปสโตร์ของตนเนื่องจากคล้ายกับเกมต้นฉบับมากเกินไป เกมนี้ยังมีการกระจายผ่านช่องทางไม่เป็นทางการในหลายแพลตฟอร์ม

## อ้างอิง

หมวดหมู่:เกมโทรศัพท์เคลื่อนที่
หมวดหมู่:เกมไอโอเอส
หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:วิดีโอเกมที่พัฒนาขึ้นในประเทศเวียดนาม
หมวดหมู่:ตัวละครที่เป็นนก
หมวดหมู่:วิดีโอเกมเกี่ยวกับนก
การใช้อำนาจครอบงำ

ในการเมืองระหว่างประเทศ **มุขยภาพ** (;  มีที่มาจากคำกริยาภาษากรีกว่า *ἡγέομαι* แปลว่า "มุขย-") หมายถึงการใช้อำนาจครอบงำ โดยผู้ใช้อำนาจเชิง "มุขยรัฐ" (hegemonic state) คือรัฐผู้นำ ปกครองรัฐที่ด้อยอำนาจกว่าทางภูมิรัฐศาสตร์ ด้วยอำนาจโดยนัย และการข่มขู่คุกคามในด้านต่าง ๆ แต่มิใช่ด้วยกำลังทหารโดยตรง ในกรีซโบราณ (ศตวรรษที่ 8 ก่อนคริสตกาล – คริสต์ศตวรรษที่ 6) กล่าวคือหมายถึงการที่รัฐหนึ่งมีภาวะครอบงำทางการเมือง–การทหารเหนืออีกรัฐหนึ่ง

ในศตวรรษที่ 19 "มุขยภาพ" เริ่มถูกใช้เพื่อสื่อความถึง "การก้าวขึ้นสู่อำนาจ หรือเข้ามาเป็นผู้นำในทางสังคมหรือวัฒนธรรม; สถานะที่โดดเด่นของกลุ่มใดกลุ่มหนึ่งในสังคม หรือสภาพแวดล้อมทางวัฒนธรรม" ต่อมาคำดังกล่าวได้ถูกใช้เพื่อสื่อความถึงอำนาจในทางภูมิรัฐศาสตร์ หรือวัฒนธรรม ที่ประเทศหนึ่งมีเหนือประเทศอื่น โดยแนวคิดเรื่อง *ประมุขภาพ* ในยุคนี้เน้นไปที่การใช้อำนาจของประเทศมหาอำนาจยุโรป เหนือทวีปเอเชีย และแอฟริกา โดยอาจไม่ใช่การเข้ายึดครองโดยตรง เช่นกรณีที่ประเทศฝรั่งเศสใช้อำนาจเชิงมุขยภาพ กดดันสยามให้สละอำนาจอธิปไตยในดินแดนบางส่วนของตน เพื่อที่ฝรั่งเศสจะได้เข้ามาปกครอง รวมถึงการปฏิเสธอำนาจทางวัฒนธรรมของสยามเหนือดินแดนลาวและกัมพูชา หรือกรณีที่เซอร์ จอห์น เบาว์ริง (ผู้ว่าราชการเกาะฮ่องกงในสมัยนั้น) กดดันให้สยาม และญี่ปุ่นเปิดการค้าเสรีกับจักรวรรดิอังกฤษ เพื่อให้อังกฤษสามารถเข้าถึงทรัพยากรที่ขาดแคลนในยุโรปได้  

ในทางทฤษฎีความสัมพันธ์ทางการเมือง **มุขยภาพ** หรือ การครอบงำเชิงอำนาจ หมายถึงสถานการณ์ที่ มีความอสมมาตรอย่างมีนัยสำคัญให้เป็นคุณแก่รัฐหนึ่ง โดยรัฐนั้น (1) มีกำลังทหารแกร่งพอที่จะสลายภัยคุกคามจากอำนาจคู่แข่งได้อย่างเป็นระบบ; (2) สามารถเข้าถึงวัตถุดิบ ทรัพยากรธรรมชาติ เงินทุน และตลาด (3) มีความได้เปรียบเชิงแข่งขันในการผลิตสินค้ามูลค่าสูง; (4) มีความสามารถที่จะสร้าง และเผยแพร่คตินิยมที่สะท้อนถึงรูปการ หรือสภาพการณ์ที่เป็นอยู่; และ (5) มีฐานะหน้าที่แตกต่างไปจากรัฐอื่น ๆ ในระบบ โดยถูกคาดหวังว่าจะต้องจัดหาสินค้าสาธารณะบางอย่าง เช่น ความมั่งคงปลอดภัย หรือความคงตัวทางการเงินและทางธุรกิจการค้า

## อ้างอิง


หมวดหมู่:ทฤษฎีความสัมพันธ์ระหว่างประเทศ
หมวดหมู่:ระบอบการปกครอง
นางงามจักรวาล 1967

**นางงามจักรวาล 1967** () เป็นการจัดการประกวดนางงามจักรวาลครั้งที่ 16 จัดเมื่อวันที่ 16 กรกฎาคม พ.ศ. 2510 (ตามเวลาประเทศไทย) ณ ไมแอมีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 56 คน จากทั่วโลก โดยมี มาร์กาเรตา อาร์วิดส์สัน ผู้ครองตำแหน่งนางงามจักรวาลปี 1966 เป็นผู้มอบมงกุฏให้กับ ซิลเวีย ฮิทช์ค็อก สาวงามวัย 21 ปีจากประเทศสหรัฐอเมริกา ครองตำแหน่งนางงามจักรวาลในปีนี้

## ผลการประกวด
### ลำดับที่

## รางวัลพิเศษ

### ลำดับการประกาศชื่อ

#### 15 คนสุดท้าย
#อังกฤษ
#ฮ่องกง
#ฟินแลนด์
#อิสราเอล
#สวีเดน
#เดนมาร์ก
#ฮอลแลนด์
#บราซิล
#เวเนซุเอลา
#เวลส์
#กรีซ
#อิตาลี
#สเปน
#สหรัฐอเมริกา
#ไอร์แลนด์

#### 5 คนสุดท้าย
#อังกฤษ
#ฟินแลนด์
#อิสราเอล
#สหรัฐอเมริกา
#เวเนซุเอลา

## คณะกรรมการตัดสิน
*เกลดิส เซนเดอร์, นางงามจักรวาล 1957 จากประเทศเปรู

## ผู้เข้าประกวด
มี 56 ผู้เข้าประกวด ดังต่อไปนี้

****' - อมาเลีย โยแลนดา สครัฟฟี
****' - อีวอน มาดูโร
****' - คริสตี บาร์ตู
****' - อลิซาเบธ โนวส์
****' - มอริเซตต์ ซีรอนวาล
****' - เชอรีล มิเชล สมิธ
****' - มาร์เซลา มอนโตยา การ์เซีย
****' - คริสตินา แลนด์เวียร์
****' - คาร์เมน ซิลเวีย เดอ บาร์รอส รามาสโค 
****' - ดอนนา มารี บาร์เกอร์
****' - อินกริด วีลา ริเวรอส
****' - เอลซา มาเรีย การ์ริโด คาเจียโอ
****' - โรซา มาเรีย เฟอร์นานเดซ
****' - เอลินา ซาลาวาร์เรีย
****' - อิเมลดา โทเม
****' - มาร์เกรธ ไรน์ คนุดเซน
****' - จีนเนตต์ เรย์ การ์เซีย
****' - เจนนิเฟอร์ ลินน์ ลูอิส
****' - ริตวา เฮเลนา เลห์โต
****' - แอนน์ เวอร์เนีย
****' - ฟี วอน ซิทซีวิทซ์
****' - เอเลีย คาลลิเกอร์รากิ
****' - โฮป มารี นาวาร์โร อัลวาเรซ
****' - อิเรเน แวน แคมเปนฮอต
****' - เดเนีย มาเรีย อัลโวราโด เมดินา
****' - ลอรา อาร์มินดา ดา คอสตา โรค
****' - กูดรุน ปีเตอร์สดอตเตอร์
****' - เนย์ยารา เมอร์ซา 

****' - แพทริเชีย อาร์มสตรอง
****' - บาเตีย คาบิรี
****' - ปาโอลา รอสซี
****' - คาโยโกะ ฟูจิคาวะ
****' - ฮง จอง-เอ
****' - มารี-จอซซี แมทเจน
****' - มอนคำ สีประสม
****' - วาเลนตินา เวลส์ ดูอาร์ตี
****' - พาเมลา แม็คลีออด
****' - โกร กอสคอร์
****' - อัตสึโกะ โอคุฮิระ
****' - เมอร์นา นอร์มา คาสทิลเลโร
*** ** - มาเรีย ยูจีเนีย ตอร์เรส
****' - เมอร์ธา คาลโว ซอมมารูกา
****' - ปิลาร์ เดลิลาห์ เวโลโซ ปิลาปิล
****' - อีวอน โคล
****' - เลนา แม็คการ์วีย์
****' - เหมยลี ออง
****' - วินด์ลีย์ บอลเลนเดน
****' - ฟรานซิสกา เดลกาโด ซานเชซ 
****' - อีวา ลิซา สเวนส์สัน
****' - เอลสเบธ รุกเกอร์
****' - ไอเซ เยลดา กูรานี
****' - มาเยลา เบอร์ตัน มาร์ติเนซ
****' - **ซิลเวีย ฮิทช์ค็อก**
****' - มาเรียลา เปเรซ แบรนเจอร์
*''' [[หมู่เกาะเวอร์จิน]]''' - เกล การ์ริสัน
****' - เดนิส อลิซาเบธ เพจ 

## รายละเอียดของการประกวด
* ได้รับตำแหน่งนางงามจักรวาลเป็นคนที่ 4 ของประเทศ
*ประเทศที่ผ่านเข้ารอบในปีที่แล้วด้วย ได้แก่ , , , , , , , และ 
*,  เข้ารอบก่อนหน้านี้เมื่อปี 1965
*,  เข้ารอบก่อนหน้านี้เมื่อปี 1964
* เข้ารอบก่อนหน้านี้เมื่อปี 1963
* เข้ารอบก่อนหน้านี้เมื่อปี 1961
* เข้ารอบก่อนหน้านี้เมื่อปี 1954
* ผ่านเข้ารอบเป็นปีที่ 10 ติดต่อกัน
* ผ่านเข้ารอบเป็นปีที่ 6 ติดต่อกัน
*,  ผ่านเข้ารอบเป็นปีที่ 4 ติดต่อกัน 
*,  ผ่านเข้ารอบเป็นปีที่ 3 ติดต่อกัน
* ชนะรางวัล นางงามมิตรภาพ เป็นครั้งที่สอง
* ชนะรางวัล ชุดประจำชาติยอดเยี่ยม เป็นครั้งแรก
* ชนะรางวัล ขวัญใจช่างภาพ เป็นครั้งแรก
*ในปีนี้ผู้ที่ผ่านเข้ารอบเป็นตัวแทนจากทวีปยุโรป 10 คน, ทวีปเอเชีย 2 คน, ทวีปอเมริกาใต้ 2 คน และทวีปอเมริกาเหนือ 1 คน

## อ้างอิง

## แหล่งข้อมูลอื่น
*Judges 

1967
ปลาอะโรวานาอเมริกาใต้

**ปลาอะโรวาน่าอเมริกาใต้** หรือ **ปลาตะพัดอเมริกาใต้** () เป็นสกุลปลากระดูกแข็งจำพวกหนึ่ง ในวงศ์ปลาตะพัด (Osteoglossidae) ในอันดับ Osteoglossiformes ใช้ชื่อสกุลว่า *Osteoglossum* (/ออส-ที-โอ-กลอส-ซั่ม/) มีความยาวถึงประมาณ  และจำกัดอยู่ในแหล่งน้ำจืดในทวีปอเมริกาใต้บริเวณเขตร้อน

มีรูปร่างเพรียวยาวกว่าปลาอะโรวาน่าในสกุล *[[Scleropages]]* ที่พบในภูมิภาคเอเชียอาคเนย์และออสเตรเลีย โดยมีส่วนต่างกันที่เห็นได้ชัดที่สุด คือ ส่วนหางที่เรียวเล็กกว่าโดยเฉพาะครีบหาง ปากมีความกว้างกว่า และหนวด 1 คู่ที่ใต้คางนั้นเรียวยาวกว่า ครีบหลังเรียวเล็กกว่าและเป็นทางยาวไปแทบตลอดส่วนหลัง มีสีสันลำตัวเป็นสีเดียวทั้งตัว โดยไม่มีเหลือบสีแบบปลาในสกุล *Scleropages* มีก้านครีบหลัง 43–48 ก้าน ครีบก้นยาวกว่าครีบหลัง มีก้านครีบ 53–57 ก้าน

โดยปลาในสกุลนี้มีวิวัฒนาการเป็นของตนเองแยกมาจากปลาสกุลอื่นในวงศ์เดียวกัน เมื่อกว่า 170 ล้านปีมาแล้ว ในยุคจูราสสิคตอนกลาง

สำหรับพฤติกรรมของปลาอะโรวาน่าในสกุลนี้จะคล้ายกับสกุล *Scleropages* ทั้งพฤติกรรมการหาและกินอาหาร รวมทั้งพฤติกรรมการผสมพันธุ์และวางไข่ แต่ทว่ากลับมีอุปนิสัยที่ดุร้ายก้าวร้าวน้อยกว่า จนสามารถอยู่เป็นฝูงใหญ่ได้มากกว่า อีกทั้งในชนิด *O. bicirrhosum* ยังเป็นชนิดที่เติบโตได้เร็วกว่า และแพร่ขยายพันธุ์ได้ง่ายที่สุดอีกด้วย 

จึงทำให้นิยมเลี้ยงกันเป็นปลาสวยงาม โดยถือเป็นปลาอะโรวาน่าที่มีราคาขายค่อนข้างถูก

## ชนิด
ปลาสกุลนี้มี 2 ชนิด:

## ดูเพิ่ม
**[[Scleropages]]*

## อ้างอิง

หมวดหมู่:วงศ์ปลาตะพัด
หมวดหมู่:ปลาทวีปอเมริกาใต้
หมวดหมู่:สกุลปลาอะโรวาน่าอเมริกาใต้
ฟีนิลเมอร์คิวรีแอซิเตต

**ฟีนิลเมอร์คิวรีอาซีเตด** () เป็นสารประกอบปรอทอินทรีย์ สารประกอบนี้เดิมเป็นใช้เป็นสารกันบูดในสี  และเป็นยาฆ่าเชื้อ เมื่อนำไปใช้ใบของพืช จึงกลายเป็นสารยับยั้งการคายน้ำ

## การประยุกต์ใช้

## ผลการวิจัย

## อ้างอิง

หมวดหมู่:สารประกอบโลหอินทรีย์ของปรอท
ไดเมทิลเมอร์คิวรี

**ไดเมทิลเมอร์คิวรี** () เป็นสารประกอบปรอทอินทรีย์ มีลักษณะเป็นของเหลวไม่มีสี เป็นหนึ่งในสารพิษต่อระบบประสาทที่มีฤทธิ์ร้ายแรงที่สุด มีกลิ่นหวานเล็กน้อย แต่การสูดดมไอระเหยของสารนี้เพื่อให้ได้กลิ่นเป็นอันตราย

## การสังเคราะห์ โครงสร้าง ปฏิกิริยา
ไดเมทิลเมอร์คิวรีเป็นหนึ่งในสารโลหอินทรีย์ชนิดแรก ๆ ที่มีการรายงาน สะท้อนให้เห็นถึงความเสถียรภาพ ไดเมทิลเมอร์คิวรีเกิดจากการผสมกันระหว่างโซเดียมอะมอลกัมกับเมทิลเฮไลด์:
: Hg + 2 Na + 2 CH<sub>3</sub>I → Hg(CH3)2 + 2 NaI
นอกจากนี้ยังได้จากปฏิกิริยาแอลคิเลชันของเมอร์คิวริกคลอไรด์ด้วยเมทิลลิเทียม:
: HgCl2 + 2 LiCH3 → Hg(CH3)2 + 2 LiCl

### การเกิดปฏิกิริยา
ไดเมทิลเมอร์คิวรีมีคุณสมบัติโดดเด่นคือไม่ทำปฏิกิริยากับน้ำ ในขณะที่เมื่อทำปฏิกิริยากับสารประกอบแคดเมียมอินทรีย์และสารประกอบสังกะสีอินทรีย์แล้วจะสลายตัวอย่างรวดเร็ว ความแตกต่างนี้สะท้อนให้เห็นถึงความคล้ายคลึงต่ำของปรอท(II) กับลิแกนด์ของออกซิเจน สารประกอบนี้ทำปฏิกิริยากับเมอร์คิวริกคลอไรด์จะได้สารประกอบผสมคลอโล-เมทิล:
: (CH3)2Hg  +  HgCl2  →   2 CH3HgCl
เมื่อไดเมทิลเมอร์คิวรีเป็นของเหลวระเหย CH3HgCl จะอยู่ในรูปของแข็งผลึก

## ดูเพิ่ม
* เมทิลเมอร์คิวรี
* โรคมินามาตะ
* คาเรน เวตเทอร์ฮาห์น

## อ้างอิง

## แหล่งข้อมูลอื่น
* ATSDR - ToxFAQs: Mercury 
* ATSDR - Public Health Statement: Mercury 
* ATSDR - ALERT! Patterns of Metallic Mercury Exposure, 6/26/97 
* ATSDR - MMG: Mercury 
* ATSDR - Toxicological Profile: Mercury 
* National Pollutant Inventory - Mercury and compounds Fact Sheet 

หมวดหมู่:สารมลพิษ
หมวดหมู่:สารพิษต่อระบบประสาท
หมวดหมู่:สารประกอบโลหอินทรีย์ของปรอท
ระบบหมู่โลหิตอาร์เอช

**ระบบหมู่โลหิตอาร์เอช (รีซัส)** () รวมทั้ง**อาร์เอชแฟกเตอร์** เป็นหนึ่งใน 33 หมู่โลหิตของมนุษย์ในปัจจุบัน เป็นระบบหมู่โลหิตที่สำคัญที่สุดรองจากระบบเอบีโอ ปัจจุบันระบบหมู่โลหิตอาร์เอชประกอบด้วยแอนติเจนหมู่โลหิตที่มีการนิยามมากกว่า 50 แอนติเจน ที่สำคัญที่สุดมีห้าแอนติเจน ได้แก่ C, c, D, E และ e เมื่อเอ่ยว่าอาร์เอชบวกหรืออาร์เอชลบนั้นจะหมายถึงเฉพาะแอนติเจน D นอกเหนือไปจากการถ่ายเลือด ระบบหมู่โลหิตอาร์เอช โดยเฉพาะอย่างยิ่ง แอนติเจน D ยังใช้กำหนดความเสี่ยงของโรคเม็ดเลือดแดงแตกในทารกแรกเกิด (hemolytic disease of the newborn หรือ erythroblastosis fetalis) ชนิดที่เกิดจากหมู่โลหิต Rh เพราะการป้องกันเป็นวิธีการที่ดีที่สุดในจัดการกับสภาพนี้ มารดาควรทดสอบเลือดเพื่อหาหมู่โลหิตเป็นการป้องกันก่อนคลอด หากเลือดไม่มีแอนติเจนอาร์เอช จะเรียกว่า อาร์เอชลบ หากมีแอนติเจน เรียกว่า อาร์เอชบวก เมื่อมารดามีหมู่อาร์เอชลบ ส่วนบิดามีหมู่อาร์เอชบวก ทารกในครรภ์สามารถรับอาร์เอชแฟกเตอร์จากบิดาได้ และจะทำให้ทารกในครรภ์มีหมู่อาร์เอชบวก อาจเกิดปัญหาขึ้นหากเกิดกรณีเช่นนี้

มารดาที่มีหมู่อาร์เอชลบ อาจสร้างแอนติบอดีต่อทารกในครรภ์ หากเลือดทารกเล็กน้อยผสมกับเลือดมารดา ซึ่งมักเกิดขึ้น ร่างกายมารดาอาจตอบสนองราวกับภูมิแพ้ต่อทารก แอนติบอดีนั้นสามารถผ่านรกและทำลายเลือดของทารกในครรภ์ได้ 

หมวดหมู่:เลือด
หมวดหมู่:ระบบแอนติเจนเลือด
หมวดหมู่:เวชศาสตร์การบริการโลหิต
ระบบหมู่โลหิตเอบีโอ

[thumb|right|410px|[แอนติเจนหมู่โลหิตเอบีโอปรากฏบนเม็ดเลือดแดง และแอนติบอดี IgM ปรากฏในซีรัม]]
**หมู่โลหิตเอบีโอ** () ใช้ในการแสดงถึงการมีอยู่ของแอนติเจนเอ (A) และ บี (B) ว่ามีอยู่เพียงชนิดเดียว มีทั้งคู่ หรือไม่มีเลยบนเม็ดเลือดแดง ในการถ่ายเลือดในมนุษย์นั้น ระบบหมู่เลือดเอบีโอเป็นระบบหมู่เลือดที่สำคัญที่สุดในบรรดาการจัดหมวดหมู่ระบบเลือดทั้ง 38 ระบบที่มีการยอมรับในปัจจุบัน การถ่ายเลือดที่เป็นคู่ไม่สมกัน (mismatch) ซึ่งถือได้ว่าเกิดขึ้นยากมากในการแพทย์แผนปัจจุบันอาจนำไปสู่ปฏิกิริยาโต้กลับของร่างกาย ซึ่งอันตรายถึงชีวิตได้ หรืออาจเกิดการต่อต้านอวัยวะใหม่ในการปลูกถ่ายอวัยวะ แอนติบอดีแอนติเอ (anti-A) และแอนติบี (anti-B) ส่วนใหญ่แล้วเป็นแอนติบอดีชนิดไอจีเอ็ม (IgM)

## อ้างอิง

หมวดหมู่:ระบบแอนติเจนเลือด

หมวดหมู่:เวชศาสตร์การบริการโลหิต

หมวดหมู่:โลหิตพยาธิวิทยา

หมวดหมู่:ไกลโคโปรตีน

หมวดหมู่:วิทยาเซรุ่ม

หมวดหมู่:ระบบหมู่โลหิต
อาเงโอะ

**อาเงโอะ** () เป็นนครในจังหวัดไซตามะ ประเทศญี่ปุ่น ในปี ค.ศ. 2010 มีจำนวนประชากร 227,127 คน

## ประวัติ
อาเงโอะกำเนิดจากอาเงโอชูกุซึ่งเป็นหมู่บ้านขนาดเล็กที่เป็นสถานีพักในเส้นทางนากาเซ็นโดในสมัยเอโดะ ต่อมาใน ค.ศ. 1883 ได้มีการสร้างสถานีรถไฟอาเงโอะขึ้น ใน ค.ศ. 1889 อาเงโอะได้ควบรวมกับหมู่บ้านใกล้เคียง ได้แก่ อาเงโอชิโมะ คาชิวาซะ คาซูงายัตสึ และยัตสึ ตั้งขึ้นเป็นเมืองอาเงโอะ ต่อมาใน ค.ศ. 1955 ได้ควบรวมหมู่บ้าน 3 หมู่บ้าน ได้แก่ คามิฮิระ โออิชิ และโอยะ และเมืองอีก 2 เมือง ได้แก่ ฮิรากาตะ และฮิราอิจิ เข้าเป็นส่วนหนึ่งของเมืองอาเงโอะ ซึ่งต่อมายกฐานะขึ้นเป็นนครในวันที่ 15 กรกฎาคม ค.ศ. 1958 และในช่วงปลายครึ่งหลังของคริสศตวรรษที่ 20 อุตสาหกรรมถลุงเหล็กและโรงงานผลิตรถยนต์เกิดขึ้น ทำให้อาเงโอะมีจำนวนที่อยู่อาศัยเพิ่มขึ้นอย่างรวดเร็ว

## แหล่งข้อมูลอื่น
* 
* 
*  


หมวดหมู่:นครในจังหวัดไซตามะ
เมอร์ซาลิล

**เมอร์ซาลิล** () เป็นสารประกอบปรอทอินทรีย์ เป็นยาเสพติดที่ไม่ค่อยนำมาใช้ที่ได้รับการแทนที่โดย ยาขับปัสสาวะ ที่ไม่ได้มีสารปรอท และความเป็นพิษน้อยลง เมอร์ซาลิลดัดแปลงมาจากแคลละเมล (HgCl) ยาขับปัสสาวะค้นพบโดย พาราเซลซัส

## อ้างอิง

หมวดหมู่:สารมลพิษอันตราย
หมวดหมู่:สารมลพิษ
หมวดหมู่:ยา
หมวดหมู่:ยาขับปัสสาวะ
หมวดหมู่:สารประกอบโลหอินทรีย์ของปรอท
หมวดหมู่:ฟีนอลอีเทอร์
หมวดหมู่:กรดน้ำส้ม
พระราชวรวงศ์เธอ พระองค์เจ้าบวรวิสุทธิ์

**นายร้อยตรี พระราชวรวงศ์เธอ พระองค์เจ้าบวรวิสุทธิ์** (21 มกราคม พ.ศ. 2426 — 8 เมษายน พ.ศ. 2453) เป็นพระราชโอรสพระองค์ที่ 27 ในกรมพระราชวังบวรวิไชยชาญ ประสูติแต่จอมมารดาสอาด (ธิดาพระยาทิพมณเฑียร) เมื่อวันจันทร์ เดือนยี่ แรม 9 ค่ำ ปีมะแม เบญจศก จ.ศ. 1245 ตรงกับวันที่ 21 มกราคม พ.ศ. 2426 พระองค์เจ้าบวรวิสุทธิ์ทรงรับราชการที่กรมทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ทรงเป็นที่โปรดปรานของ "พระพุทธเจ้าหลวง" แต่พระองค์ยังไม่ได้ทรงกรม ก็สิ้นพระชนม์เมื่อวันศุกร์ เดือน 4 แรม 14 ค่ำ ปีจอ โทศก จ.ศ. 1272 ตรงกับวันที่ 8 เมษายน พ.ศ. 2453 สิริพระชันษา 28 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร วันที่ 14 พฤษภาคม พ.ศ. 2455 เป็นต้นราชสกุล *วิสุทธิ* 

## พระโอรสธิดา
พระราชวรวงศ์เธอ พระองค์เจ้าบวรวิสุทธิ์ เสกสมรสกับหม่อมเจ้ากมลเปรมปรีดิ์ วิสุทธิ (ราชสกุลเดิม นวรัตน; พระธิดาในพระเจ้าราชวรวงศ์เธอ กรมหมื่นสถิตย์ธำรงสวัสดิ์ กับหม่อมนุ่ม นวรัตน ณ อยุธยา) มีพระโอรสธิดา 6 องค์ คือ
* หม่อมเจ้าชาย(ไม่ปรากฏพระนาม)
* หม่อมเจ้าหญิงพงศ์ประพันธ์ วิสุทธิ (ประสูติ 21 ตุลาคม พ.ศ. 2445)
* หม่อมเจ้านันทิวัฒน์ วิสุทธิ (สิ้นชีพิตักษัย 22 มกราคม พ.ศ. 2449 พระราชทานเพลิง ณ วัดสระเกศ เมื่อวันที่ 14 พฤษภาคม พ.ศ. 2455)
* หม่อมเจ้ารัตยากร วิสุทธิ เสกสมรสกับหม่อมเจ้าสุลัภวัลเลง วิสุทธิ (ราชสกุลเดิม สวัสดิวัตน์) มีโอรส ดังนี้
** หม่อมราชวงศ์เกษมวิสุทธิ์ วิสุทธิ
** หม่อมราชวงศ์สุทธิสวัสดิ์ วิสุทธิ
** หม่อมราชวงศ์โสรัจจ์ วิสุทธิ
* หม่อมเจ้าชาย(ไม่ปรากฏพระนาม)
* หม่อมเจ้าขจรปรีดี วิสุทธิ (ประสูติปี พ.ศ. 2450) เสกสมรสกับหม่อมมณี วิสุทธิ ณ อยุธยา มีธิดา คือ
** หม่อมราชวงศ์กันดา วิสุทธิ

## พงศาวลี



## อ้างอิง

หมวดหมู่:พระราชวรวงศ์เธอ
หมวดหมู่:พระองค์เจ้าชาย
หมวดหมู่:พระราชโอรสในกรมพระราชวังบวรวิไชยชาญ
หมวดหมู่:ราชสกุลวิสุทธิ
ปริศนามนุษย์กลของอูโก้

**ปริศนามนุษย์กลของอูโก้** () เป็นภาพยนตร์ 3 มิติ แนวอิงประวัติศาสตร์ ผจญภัย ดราม่า จากหนังสือของ Brian Selznick เรื่อง *The Invention of Hugo Cabret* เกี่ยวเกับเด็กผู้ชายที่อาศัยในสถานีรถไฟ มองต์ปาร์นาส เป็นสถานีรถไฟของปารีส เป็นผลงานการกำกับและอำนวยการผลิตโดย มาร์ติน สกอร์เซซี และดัดแปลงบทโดย จอห์น โลแกน ผลิตโดย เกรแฮม คิง เจ้าของ บริษัท GK Film และ จอห์นนี เดปป์ เจ้าของ บริษัท Infinitum Nihil นำแสดงโดย เอซา บัตเตอร์ฟีลด์, โคลอี มอเรตซ์, เบน คิงสลีย์, ซาชา บารอน โคเฮน, เฮเลน แม็คโครรี, เรย์ วินสโตน, เอมิลี มอร์ติเมอร์ และ จู๊ด ลอว์

ปริศนามนุษย์กลของอูโก้ ได้ชิงรางวัลออสการ์ 11 สาขา ได้รางวัลมา 5 สาขา รางวัลออสการ์ สาขาลำดับเสียงยอดเยี่ยม, รางวัลออสการ์ สาขาบันทึกเสียงยอดเยี่ยม, รางวัลออสการ์ กำกับศิลป์ยอดเยี่ยม, รางวัลออสการ์ สาขาถ่ายภาพยอดเยี่ยม, รางวัลออสการ์ สาขาเทคนิคพิเศษยอดเยี่ยม

## เรื่องย่อ
ศตวรรษ 30 ยุคที่ภาพยนตร์ยังเฟื่องฟู อูโก้ คาเบรต์ (เอซา บัตเตอร์ฟีลด์) เด็กชายอาศัยอยู่กับพ่อ (จู๊ด ลอว์) ช่างซ่อมนาฬิกาชื่อดังแห่งปารีส ทั้งคู่ได้ใช้เวลาชมภาพยนตร์ที่ชื่นชอบ ฌอร์ฌ เมลิเยส์ (เบน คิงสลีย์) แต่เมื่อพ่อของอูโก้เสียชีวิตไป ชีวิตของอูโก้ก็เปลี่ยนไป ใช้ชีวิตอย่างลับๆ ด้วยการอาศัยอยู่ระหว่างกำแพงสถานีรถไฟ ของชิ้นสุดท้ายที่พ่อให้กับอูโก้คือหุ่นยนต์หนึ่งตัว อูโก้พยายามซ่อมมันเพื่อให้รู้ว่าพ่อทิ้งความลับอะไรไว้ แต่ไม่ง่ายอย่างที่คิดเมื่ออูโก้โดนเจ้าของร้านของเล่นจับได้ว่ากำลังขโมยของที่จะนำมาซ่อม ความโชคร้ายของเด็กกำพร้ายังมีความโชคดีเหลืออยู่ หลังจากนั้นทำให้อูโก้รู้จักอิสซาเบล (โคลอี มอเรตซ์) หลานสาวเจ้าของร้านวัยเดียวกัน มิตรภาพเกิดขึ้นเมื่อทั้งสองรู้จักกัน พร้อมกับเรื่องราวผจญภัยในยุคหลังสงครามที่คนเลิกสนใจภาพยนตร์ แต่ทั้งสองจะคนนำมาเฟื่องฟูอีกครั้ง

## นักแสดง
* เอซา บัตเตอร์ฟีลด์ รับบท อูโก้ คาเบรต์
* โคลอี มอเรตซ์ รับบท อิสซาเบล
* เบน คิงสลีย์ รับบท ฌอร์ฌ เมลิเยส์/ปาป้า ฌอร์ฌ 
* ซาชา บารอน โคเน รับบท นายสถานีกุสตาฟ
* เฮเลน แม็คโครรี รับบท ฌ็อนน์ ดี'แอคลี/มาม่า ฌ็อนน์
* ไมเคิล สตัลเบิร์ก รับบท เรอเน่ ทาบาร์ด
* จู๊ด ลอว์ รับบท พ่ออูโก้
* เรย์ วินสโตน รับบท คลาวด์ คาเบรต์/ลุงอูโก้
* คริสโตเฟอร์ ลี รับบท เมอซิเออร์ เลบิสส์
* เอมิลี มอร์ติเมอร์ รับบท ลิเซตต์
* ฟรานเช็ส เดอ ลา ทัวร์ รับบท มาดาม เอมิลี
* ริชาร์ด กริฟฟิธส์ เมอร์ซิเออร์ ฟริค

## อ้างอิง

## แหล่งข้อมูลอื่น
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ที่กำกับโดย มาร์ติน สกอร์เซซี
หมวดหมู่:ภาพยนตร์ที่มีฉากในปารีส
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในปารีส
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์โดยพาราเมาต์พิกเจอส์
หมวดหมู่:ภาพยนตร์ดรามาผจญภัยอเมริกัน
หมวดหมู่:ภาพยนตร์ผจญภัยเด็กอเมริกัน
หมวดหมู่:ภาพยนตร์ที่ถ่ายทำในเชปเปอร์ตันสตูดิโอส์
หมวดหมู่:ภาพยนตร์เกี่ยวกับการสร้างภาพยนตร์
หมวดหมู่:ภาพยนตร์เกี่ยวกับเด็กกำพร้า
หมวดหมู่:ภาพยนตร์อเมริกันที่ออกฉายในปี พ.ศ. 2554
เจ้าส่วยแต้ก

**เจ้าส่วยแต้ก** (, ) หรือ **เจ้าคำศึก** (, *Tsaw³ Kham⁴soek³*; 16 ตุลาคม ค.ศ. 1895 – 21 พฤศจิกายน ค.ศ. 1962) พระนามเต็มในฐานะเจ้าฟ้าไทใหญ่แห่งเมืองยองห้วยคือ "เจ้าฟ้ากัมโพชรัฐสิริบวรมหาวงศาสุธรรมราชา" เป็นประธานาธิบดีแห่งสหภาพพม่าพระองค์แรกและเป็นเจ้าฟ้าพระองค์สุดท้ายของเมืองยองห้วย พระองค์เป็นผู้ที่ได้รับการยอมรับอย่างสูงทางการเมืองในหมู่ประชาชนชาวไทใหญ่ พระองค์สิ้นพระชนม์จากการถูกจับขังในคุกในย่างกุ้งหลังจากการรัฐประหารโดยนายพลเนวี่นในปี ค.ศ. 1962

## อ้างอิง

หมวดหมู่:ประธานาธิบดีพม่า
หมวดหมู่:บุคคลจากยองห้วย
หมวดหมู่:ชาวไทใหญ่
กรด 3-เมทอกซี-4-ไฮดรอกซีฮิปปูริก

**กรด 3-เมทอกซี-4-ไฮดรอกซีฮิปปูริก** () เป็นหนึ่งในแคทีชินเมแทบอไลต์ที่พบในมนุษย์หลังการบริโภคของชาเขียว

## ดูเพิ่ม
* กรดฮิปปูริก

## อ้างอิง

หมวดหมู่:ซาลิไซลาไมด์
หมวดหมู่:กรดน้ำส้ม
หมวดหมู่:ฟีนอลอีเทอร์
การประกวดเพลงยูโรวิชันปี 1964

การประกวดเพลงยูโรวิชันปี 1964 เป็นการประกวดร้องเพลงโดยจัดขึ้นที่เมืองโคเปนเฮเกน ประเทศเดนมาร์ก จัดขึ้นโดยสหภาพการกระจายเสียงและแพร่ภาพแห่งยุโรป โดยมีเพลงที่เข้าประกวด 16 เพลง 16 ประเทศ โดยเพลงที่ชนะคือ Non ho l'età ขับร้องโดย Gigliola Cinquetti ตัวแทนจากอิตาลี

## การออกอากาศ

สถานีวิทยุเดนมาร์ก (ชื่อในขณะนั้น) เป็นแม่ข่ายในการออกอากาศ โดยออกอากาศไปยังประเทศดังต่อไปนี้

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* ลักเซมเบิร์ก
* อิตาลี
* ออสเตรีย
* เดนมาร์ก
* สหราชอาณาจักร
* สวีเดน
* โมนาโก
* นอร์เวย์
* ฟินแลนด์
* สเปน
* ยูโกสลาเวีย
* โปรตุเกส

## ประเทศที่เข้าร่วม

left|border

* เนเธอร์แลนด์
* สวิตเซอร์แลนด์
* เบลเยียม
* เยอรมนีตะวันตก
* ฝรั่งเศส
* สหราชอาณาจักร
* อิตาลี
* ออสเตรีย
* เดนมาร์ก
* โปรตุเกส
* โมนาโก
* ลักเซมเบิร์ก
* นอร์เวย์
* ฟินแลนด์
* สเปน
* ยูโกสลาเวีย

ประเทศที่ไม่ร่วมในครั้งนี้

* สวีเดน

## กระดานคะแนน

## แหล่งข้อมูลอื่น

หมวดหมู่:การประกวดเพลงยูโรวิชัน
กรดโบรโมแอซีติก

**กรดโบรโมแอซีติก** () เป็นสารประกอบเคมีที่มีสูตร CH2BrCO2H ซึ่งไม่มีสีทึบเป็นแอลคีเลททิง เอเจนท์ที่ค่อนข้างแข็งแกร่ง กรดโบรโมแอซีติก และส่วนผสมที่มีการใช้กันอย่างแพร่หลายในการก่อสร้างตึกในการสังเคราะห์อินทรีย์ ยกตัวอย่างเช่นในเคมีเภสัชกรรม

สารประกอบจัดทำโดยการทำปฏิกิริยาโบรมิเนชันของกรดน้ำส้ม

: CH3COOH  +  Br2  →  CH2BrCOOH  +  HBr

## ดูเพิ่ม
* กรดน้ำส้ม
* กรดคลอโรแอซีติก
* เอทิลโบรโมแอซีเตต

## อ้างอิง

## แหล่งข้อมูลอื่น
* The microwave spectrum of bromoacetic acid 
* Entry at chemicalland21.com

หมวดหมู่:กรดน้ำส้ม
หมวดหมู่:สารประกอบโบรมีน
กรดแกมมาไฮดรอกซีบิวทีริก

**กรดแกมมาไฮดรอกซีบิวทีริก** ( หรือ ) หรือชื่อย่อ **GHB** **กรด 4-ไฮดรอกซีบิวทีริก** () เป็นสารที่เกิดขึ้นตามธรรมชาติที่พบในระบบประสาทส่วนกลางของมนุษย์ เช่นเดียวกับไวน์ ,เนื้อ ,ผลไม้ส้มขนาดเล็ก และอยู่ในเกือบทุกสัตว์ในปริมาณน้อย มันแบ่งประเภทเป็นยาที่มีการควบคุมในหลายประเทศ มันได้รับการควบคุมในประเทศออสเตรเลียและนิวซีแลนด์, แคนาดา ,พื้นที่ส่วนใหญ่ของทวีปยุโรป และในสหรัฐอเมริกาในปัจจุบัน เป็นเกลือโซเดียมที่รู้จักกันคือ sodium oxybate หรือชื่อทางการค้า Xyrem ใช้ในการรักษาภาวะปวกเปียก และง่วงนอนตอนกลางวันมากเกินไปในภาวะง่วงเกิน

## การใช้ในทางการแพทย์

## อ้างอิง

## แหล่งข้อมูลอื่น

*Gamma-hydroxybutyrate MS Spectrum
*EMCDDA Report on the risk assessment of GHB in the framework of the joint action on new synthetic drugs 
*Erowid GHB Vault (also contains information about addiction and dangers)
*InfoFacts – Rohypnol and GHB (National Institute on Drug Abuse)

หมวดหมู่:ยาสลบทั่วไป
หมวดหมู่:สารสื่อประสาท
หมวดหมู่:ยานอนหลับ
หมวดหมู่:กรดไฮดรอกซี
กรดแกมมาอะมิโนบิวทีริก

**กรดแกมมาอะมิโนบิวทีริก** ( หรือ GABA) เป็นสารสื่อประสาทยับยั้งหลักในระบบประสาทส่วนกลางของสัตว์เลี้ยงลูกด้วยนม มีบทบาทในการควบคุมภาวะกระตุ้นได้ของเซลล์ประสาทในระบบประสาท ในมนุษย์ GABA ยังมีหน้าที่ควบคุมความตึงของกล้ามเนื้อ

## อ้างอิง

## อ่านเพิ่มเติม

* 
* 

## แหล่งข้อมูลอื่น
* 
* Gamma-aminobutyric acid MS Spectrum
* GABA. ที่ *Scholarpedia*.
* List of GABA neurons  ที่ *NeuroLex.org*.
* Effects of Oral Gamma-Aminobutyric Acid (GABA) Administration on Stress and Sleep in Humans: A Systematic Review

หมวดหมู่:ยากันชัก
หมวดหมู่:สารสื่อประสาท
หมวดหมู่:กรดอะมิโน
3,3-ไดเอททิล-2-ไพโรลิดิโนน

**3,3-ไดเอททิล-2-ไพโรลิดิโนน** () ตัวย่อ **DEABL** เป็นยากันชักที่เกี่ยวข้องมากที่สุดอย่างใกล้ชิดกับ Pyrithyldione และ Gabapentin ถูกพบเพื่อขยายอายุการใช้งานในหนอนนีมาโทดา

## อ้างอิง

หมวดหมู่:ยากันชัก
กรดไนตริโลไตรแอซีติก

**กรดไนตริโลไตรแอซีติก** () เป็นกรดอะมิโนโพลีคาร์บอกซิลิกที่มีสูตร N (CH2CO2H) 3 เป็นสีที่เป็นของแข็งที่ถูกนำมาใช้เป็นตัวสารจับ ซึ่งเป็นรูปแบบสารประกอบโคออร์ดิเนชันด้วยไอออนโลหะ (คีเลต) เช่น Ca2+, Cu2+, และ Fe3+.

## การผลิตและใช้งาน
สารประกอบนี้มีเชิงพาณิชย์เป็นกรดและในเกลือโซเดียม เป็นที่ผลิตจาก แอมโมเนีย, ฟอร์มาลดีไฮด์ และโซเดียมไซยาไนด์ หรือไฮโดรเจนไซยาไนด์ กำลังการผลิตทั่วโลกมีประมาณ 100,000 ตันต่อปี

## คุณสมบัติทางเคมีโคออร์ดิเนชัน และการประยุกต์ใช้
การใช้ประโยชน์จาก NTA มีลักษณะที่คล้ายกับของ EDTA ทั้งสองเป็นตัวสารจับ ในทางตรงกันข้ามกับ EDTA NTA ย่อยสลายได้ง่ายและเกือบถูกเอาออกอย่างสมบูรณ์ในระหว่างการบำบัดน้ำเสีย มันจะใช้สำหรับน้ำและชะลอการทดแทนโซเดียม และโพแทสเซียมไตรฟอสเฟต ในผงซักฟอก และน้ำยาทำความสะอาด NTA เป็น tripodal tetradentate trianionic ligand ในห้องปฏิบัติการสารนี้จะใช้ในการไทเทรตปฏิกิริยาการเกิดสารเชิงซ้อน แตกต่างจาก NTA ที่ใช้สำหรับการแยกโปรตีนและการทำให้บริสุทธิ์ใน His-tag เมธอด การดัดแปลง NTA จะใช้ในการเคลื่อนนิกเกิลที่จะสนับสนุนให้แข็งแกร่ง ส่วนนี้จะช่วยให้การแยกของโปรตีนที่มี "แท็ก" ประกอบด้วยหกฮิสทิดีนตกค้างในปลายทางอย่างใดอย่างหนึ่ง

ไฟล์:Calcium complex of NTA trianion.svg|โครงสร้าง [Ca (NTA) (H2O) 3]-. 


## อ้างอิง

หมวดหมู่:เอมีนตติยภูมิ
หมวดหมู่:กรดน้ำส้ม
หมวดหมู่:กรดไตรคาร์บอกซิลิก
หมวดหมู่:สารก่อมะเร็งกลุ่ม 2บี โดย IARC
รัฐบาลรักษาการ

**รัฐบาลรักษาการ** () เป็นรัฐบาลประเภทหนึ่งที่ปกครองประเทศชั่วคราวจนกว่ารัฐบาลทั่วไปจะผ่านการเลือกตั้งหรือจัดตั้งขึ้น

## คำนิยาม
รัฐบาลรักษาการอาจเกิดขึ้นเมื่อรัฐบาลในระบบรัฐสภาแพ้ญัตติไม่ไว้วางใจ หรือในกรณีที่สภาซึ่งรัฐบาลรับผิดชอบต่อนั้นถูกยุบไป เพื่อปกครองประเทศเป็นการชั่วคราวจนกว่ามีการจัดการเลือกตั้งและตั้งรัฐบาลใหม่ ในความหมายนี้ บางประเทศซึ่งใช้ระบบการปกครองแบบเวสต์มินสเตอร์ รัฐบาลรักษาการจึงมักเป็นเพียงรัฐบาลซึ่งปฏิบัติหน้าที่ โดยมีความมุ่งหมายจัดการเลือกตั้งและตั้งรัฐบาลใหม่หลังทราบผลการเลือกตั้ง กิจกรรมของรัฐบาลรักษาการถูกจำกัดด้วยจารีตประเพณีและขนบธรรมเนียม ต่างจากยามปกติ  

ในระบบซึ่งมีรัฐบาลผสมบ่อย อาจมีการตั้งรัฐบาลรักษาการชั่วคราวขณะมีการเจรจาตั้งรัฐบาลผสมใหม่ ซึ่งเหตุการณ์นี้ปกติเกิดขึ้นทันทีหลังการเลือกตั้งซึ่งไม่มีผู้ชนะชัดเจน หรือเมื่อรัฐบาลผสมชุดหนึ่งล้มลงและจำต้องมีการเจรจาตั้งรัฐบาลผสมชุดใหม่ รัฐบาลรักษาการถูกคาดให้จัดการปัญหาประจำวันและเตรียมงบประมาณเพื่ออภิปราย แต่มิได้ถูกคาดหมายให้ผลิตแนวนโยบายของรัฐบาลหรือเสนอร่างกฎหมายอันเป็นที่โต้เถียง

รัฐบาลรักษาการมักจัดตั้งในระหว่างสงครามกระทั่งสามารถฟื้นฟูหรือจัดตั้งการปกครองระบอบประชาธิปไตยที่เสถียรได้ ซึ่งในกรณีนี้มักเรียกว่า รัฐบาลเฉพาะกาล

## อ้างอิง

หมวดหมู่:รัฐบาล
หมวดหมู่:คำศัพท์การเมือง
ซิส-ไดคลอโรบิส(เอทิลีนไดเอมีน)โคบอลต์(III) คลอไรด์

**ซิส-ไดคลอโรบิส(เอทิลีนไดเอมีน)โคบอลต์(III) คลอไรด์** () เป็นสารเชิงซ้อนโคออร์ดิเนชันที่มีสูตร [CoCl2(en)2]Cl (en = ethylenediamine) เป็นของแข็งแม่เหล็กสีม่วงที่ละลายในน้ำ หนึ่งไอออนคลอไรด์ในเกลือนี้ได้อย่างง่ายดายผ่านการแลกเปลี่ยนไอออน แต่ทั้งสองคลอไรด์อื่น ๆ ที่มีปฏิกิริยาน้อยลงถูกขังไปยังศูนย์กลางโลหะ

## อ้างอิง

หมวดหมู่:สารประกอบโลหอินทรีย์ของโคบอลต์
หมวดหมู่:สารประกอบโคออร์ดิเนชันของโคบอลต์
หมวดหมู่:คลอไรด์
หมวดหมู่:สารเชิงซ้อนคลอโร
หมวดหมู่:สารเชิงซ้อนเอทิลีนไดเอมีน
รัฐมหาราชา

thumb|การประชุมของมหาราชาในปี ค.ศ. 1941
**รัฐมหาราชา** (Princely state) หรือที่ชาวอังกฤษเรียกว่า **รัฐพื้นเมือง** (Native state) เป็นรัฐที่ปกครองโดยเจ้าพื้นเมืองอินเดีย ในสมัยบริติชราช  โดยรัฐเหล่านี้ไม่ได้ถูกปกครองโดยตรงจากอังกฤษ แต่เป็นพันธมิตรรายย่อย ที่ยอมรับอำนาจที่เหนือกว่าของพระมหากษัตริย์แห่งสหราชอาณาจักร

รัฐมหาราชามีทั้งสิ้น 565 รัฐในช่วงที่อินเดีย และปากีสถานได้รับเอกราชในปี ค.ศ. 1947 แต่รัฐเหล่านั้น ส่วนใหญ่มักมีสัญญาให้อุปราชแห่งอินเดีย เป็นผู้ให้บริการสาธารณะและการจัดเก็บภาษี โดยมีรัฐมหาราชาเพียง 21 รัฐเท่านั้น ที่มีรัฐบาลประจำรัฐเป็นของตนเอง ในกลุ่มนี้มีรัฐมหาราชาขนาดใหญ่อยู่ 4 รัฐคือ ไฮเดอร์ราบัด ไมซอร์ บาโรดา และ ชัมมูและกัศมีร์ ในขณะที่มีรัฐมหาราชาประมาณ 200 กว่ารัฐที่มีพื้นที่น้อยกว่า 25 ตารางกิโลเมตร ในช่วงที่อินเดียและปากีสถานได้รับเอกราช รัฐมหาราชาเหล่านี้จะรวมเข้าอยู่ใน 2 ชาติที่เกิดใหม่ ในช่วงระหว่างปี ค.ศ. 1947 – 1949 โดยส่วนใหญ่แล้วการรวมเข้ากับชาติใหม่มักเป็นไปโดยสันติ มีเพียงบางรัฐเท่านั้นที่มีปัญหา เช่น ในกรณีของชัมมูและกัศมีร์ (ซึ่งมหาราชามีความประสงค์จะรวมเข้ากับอินเดีย แต่ปากีสถานได้เข้ามาอ้างสิทธิ์) รวมไปถึงในกรณีของไฮเดอร์ราบัด บรรดามหาราชาในรัฐต่าง ๆ นั้นจะได้รับเงินบำเหน็จบำนาญ 

รัฐมหาราชาที่ยินยอมเข้าร่วมกับปากีสถานในช่วงระหว่างปี ค.ศ. 1947 – 1958 มีสถานะเปลี่ยนเป็นรัฐมหาราชาของปากีสถาน ซึ่งรัฐเหล่านี้มีอำนาจปกครองตนเองจนกระทั่งในช่วงคริสต์ทศวรรษ 1970
## ความสัมพันธ์ระหว่างรัฐมหาราชากับอังกฤษ
จักรวรรดิบริติชได้กำหนดความสัมพันธ์ระหว่างรัฐมหาราชา กับอังกฤษ โดยการผ่านกฎหมาย Interpretation Act 1889 ของรัฐสภาอังกฤษ ซึ่งกำหนดไว้ว่า บริติชราช ประกอบไปด้วยดินแดนทั้งสิ้น 2 ประเภทคือ บริติชอินเดีย และรัฐมหาราชา โดยในกฎหมายฉบับนั้นได้ให้นิยามของคำดังนี้

(4.) คำว่า "บริติชอินเดีย" มีความหมายถึงดินแดนและสถานที่ทั้งหมดที่อยู่ภายใต้อาณาจักรของสมเด็จพระราชินีนาถ ซึ่งปกครองโดยสมเด็จพระราชินีนาถผ่านข้าหลวงใหญ่แห่งอินเดียหรือเจ้าหน้าที่ของรัฐอื่น ๆ ที่อยู่ใต้บังคับบัญชาของข้าหลวงใหญ่แห่งอินเดีย

(5.) คำว่า "อินเดีย" หมายถึงบริติชอินเดียรวมไปถึงดินแดนที่ปกครองด้วยเจ้าพื้นเมืองภายใต้พระราชอำนาจของสมเด็จพระราชินีนาถ ซึ่งใช้อำนาจผ่านโดยข้าหลวงใหญ่หรือเจ้าหน้าที่ของรัฐบาลที่อยู่ภายใต้บังคับบัญชาของข้าหลวงใหญ่แห่งอินเดีย

ในความหมายโดยทั่วไปคำว่าบริติชอินเดียอาจใช้อ้างถึงดินแดนที่อยู่ภายใต้การปกครองของบริษัทอินเดียตะวันออกของอังกฤษในช่วงระหว่างปี ค.ศ. 1774 – 1858 นอกจากนี้ยังเป็นคำที่ใช้อ้างอิงถึงการปกครองของอังกฤษในอินเดีย

## อ้างอิง

## บรรณานุกรม
* Bhagavan, Manu. "Princely States and the Hindu Imaginary: Exploring the Cartography of Hindu Nationalism in Colonial India" *Journal of Asian Studies,* (Aug 2008) 67#3 pp 881–915 in JSTOR
* .
* 
* Jeffrey, Robin. *People, Princes and Paramount Power: Society and Politics in the Indian Princely States* (1979) 396pp
* Kooiman, Dick. *Communalism and Indian Princely States: Travancore, Baroda & Hyderabad in the 1930s* (2002), 249pp
* 
* 
* Pochhammer, Wilhelm von *India's Road to Nationhood: A Political History of the Subcontinent*  (1973) ch 57 excerpt


หมวดหมู่:รัฐแบ่งตามสถานภาพอำนาจ

หมวดหมู่:รัฐสิ้นสภาพในอินเดีย
หมวดหมู่:ประวัติศาสตร์อินเดีย
หมวดหมู่:รัฐบริวาร
หม่อมเจ้าลักษณากร เกษมสันต์

**หม่อมเจ้าลักษณากร เกษมสันต์** (9 เมษายน พ.ศ. 2445 - 18 กุมภาพันธ์ พ.ศ. 2520) เป็นพระโอรสในพระเจ้าบรมวงศ์เธอ กรมหลวงพรหมวรานุรักษ์ และเป็นพระนัดดาในพระบาทสมเด็จพระจอมเกล้าเจ้าอยู่หัว

## พระประวัติ
หม่อมเจ้าลักษณากร เกษมสันต์ ประสูติเมื่อ 9 เมษายน พ.ศ. 2445 จบชั้นมัธยม 8 จากโรงเรียนสวนกุหลาบวิทยาลัยในปี พ.ศ. 2461 ต่อมาในปี พ.ศ. 2463 ได้รับทุนไปศึกษาต่อที่ประเทศอังกฤษในพระอนุเคราะห์ของพระเจ้าบรมวงศ์เธอ กรมพระจันทบุรีนฤนาถ เสนาบดีกระทรวงการคลังและกระทรวงเกษตรพาณิชย์คมนาคม ณ มหาวิทยาลัยเคมบริดจ์ ในสาขาวิชาพฤกษอนุกรมวิธาน ได้มีโอกาสฝึกงานที่สวนพฤกษชาติคิว และฝึกงานกับศาสตราจารย์แห่งมหาวิทยาลัยอะเบอร์ดีน

หม่อมเจ้าลักษณากร เกษมสันต์ เริ่มรับราชการในปี พ.ศ. 2468 ในตำแหน่งผู้ช่วยเจ้ากรมกองตรวจพันธุ์รุกขชาติ กรมตรวจกสิกรรม กระทรวงเกษตรพาพิณชย์คมนาคม ได้ร่วมกับเจ้ากรม Dr. A.F.G. Kerr ออกสำรวจและเก็บตัวอย่างพรรณไม้ทั่วทุกภาคของประเทศ ได้พบพันธุ์ไม้ชนิดใหม่ และได้ช่วยจัดตั้งพิพิธภัณฑ์ไม้แห้ง ต่อมาได้รับแต่งตั้งเป็นนักพฤกษศาสตร์ ดำรงตำแหน่งหัวหน้าแผนกพฤกษศาสตร์ กรมเกษตรและการประมง กระทรวงเกษตราธิการ ต่อมาได้เลื่อนตำแหน่งเป็นหัวหน้ากองพืชพรรณ ผู้เชี่ยวชาญพิเศษ กรมเกษตร รองอธิบดีกรมกสิกรรม อธิบดีกรมกสิกรรม เป็นผู้เชี่ยวชาญประจำกระทรวง และผู้ตรวจราชการกระทรวงเกษตรจนครบเกษียณอายุราชการ

ภายหลังได้รับพระมหากรุณาธิคุณโปรดเกล้าแต่งตั้งให้เป็นราชบัณฑิตประเภทวิทยาศาสตร์ชีวภาพ สาขาเกษตรศาสตร์ เมื่อวันที่ 30 กันยายน พ.ศ. 2485 และได้รับเกียรติใช้พระนามตั้งชื่อพรรณไม้ ดอกหรีด, ลักษณา Gentiana hesseliana Hosseus var. lakshnakarae (Kerr) Toyok

หม่อมเจ้าลักษณากร เสกสมรสกับหม่อมเจ้าศรีสอางค์นฤมล วรวรรณ พระธิดาในพระเจ้าบรมวงศ์เธอ กรมพระนราธิปประพันธ์พงศ์ มีโอรส-ธิดา 3 ท่าน คือ 
# หม่อมราชวงศ์หญิงลักษณ์สอางค์ เกษมสันต์ 
# หม่อมราชวงศ์ศรีลักษณ์ เกษมสันต์ 
# หม่อมราชวงศ์หญิงนฤมล เกษมสันต์ 

หม่อมเจ้าลักษณากร สิ้นชีพิตักษัยเมื่อวันที่ 18 กุมภาพันธ์ พ.ศ. 2520 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้หม่อมเจ้าวงศานุวัตร เทวกุล เสด็จแทนพระองค์ไปในการพระราชทานเพลิงศพเมื่อวันที่ 31 มีนาคม พ.ศ. 2520 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## อ้างอิง

หมวดหมู่:หม่อมเจ้าชาย
หมวดหมู่:ราชสกุลเกษมสันต์
หม่อมเจ้าเสรฐศิริ กฤดากร

พลโท **หม่อมเจ้าเสรฐศิริ กฤดากร** (26 มีนาคม พ.ศ. 2424 –  2 พฤศจิกายน พ.ศ. 2500) อดีตสมาชิกวุฒิสภา องคมนตรี กรรมการองคมนตรี และเจ้ากรมพลาธิการทหารบก  เป็นพระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ กฤดากร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว

## พระประวัติ
นายพลโท **หม่อมเจ้าเสรฐศิริ กฤดากร** ประสูติเมื่อวันที่ 26 มีนาคม พ.ศ. 2423 (ปัจจุบันคือ พ.ศ. 2424) เมื่อทรงพระเยาว์ได้รับการศึกษาจากครูพิเศษซึ่งพระบิดาได้ทรงเลือกมาสอนแก่พระโอรส พระธิดา ในวัง เพราะในสมัยนั้นโรงเรียนยังไม่ดีพอ โดยครูภาษาอังกฤษท่านหนึ่ง นามว่า Mr. Morant ซึ่งภายหลังได้เป็นปลัดกระทรวงศึกษาธิการของอังกฤษ ต่อมาในปี พ.ศ. 2433 เมื่อพระชันษาได้ 10 ปี ได้เสด็จไปเรียนในทวีปยุโรปพร้อมกับพระยาสุริยานุวัติ (เกิด บุนนาค) ผู้ซึ่งออกไปเป็นราชทูตในกรุงปารีส เริ่มแรกเมื่อไปถึงได้ไปพำนักอยู่กับพระยามหาโยธา (นกแก้ว คชเสนี) ผู้เป็นราชทูตไทย ณ กรุงเบอร์ลิน ประเทศเยอรมนี เนื่องจากมีศักดิ์เป็นคุณตาน้อย จนถึงปี พ.ศ. 2434 พระยามหาโยธา ย้ายมาเป็นราชทูตที่กรุงลอนดอน หม่อมเจ้าเสรฐศิริ จึงทรงย้ายมายังอังกฤษด้วย ในปี พ.ศ. 2435 จึงได้เข้าเรียนกินนอนชั้นต้นที่ซาลฟอนท์ เซนท์โจน Charlefont St. Giles จนถึงปี พ.ศ. 2438 จึงได้เข้าโรงเรียนแฮร์โรว์ Harrow อยู่ในโรงเรียนนี้ 3 ปี

หลังจากนั้นได้ศึกษาด้านวิศวกรรมศาสตร์ที่ประเทศอังกฤษ เมื่อกลับประเทศไทยจึงได้รับราชการเป็นผู้ช่วยนายช่างภาคสร้างทางรถไฟสายกรุงเทพ-เพชรบุรี แล้วย้ายไปรับราชการทหาร มีหน้าที่ซ่อมแซมดูแลอาวุธของกองทัพบก เมื่อมีการตั้งกรมช่างแสงทหารบก เพื่อให้ประเทศไทยได้ผลิตอาวุธปืนและกระสุน พลโทหม่อมเจ้าเสรฐศิริ จึงได้เป็นอธิบกรมแสงสรรพาวุธคนแรก รั้งเจ้ากรมช่างแสง และเป็นผู้ทำลูกปืนลูกแรกให้กับกองทัพไทย

ในรัชกาลพระบาทสมเด็จพระมงกุฎเกล้าเจ้าอยู่หัว รัชกาลที่ 6 ทรงได้รับการแต่งตั้งเป็นองคมนตรี

หม่อมเจ้าเสรฐศิริ รับราชการจนมียศ "พลโท" ในตำแหน่งเจ้ากรมพลาธิการทหารบก จนกระทั่งลาออกจากราชการเมื่อมีการปฏิวัติสยาม พ.ศ. 2475

ในตอนต้นรัชกาลที่ 9 หม่อมเจ้าเสรฐศิริ มีตำแหน่งเป็นสมาชิกวุฒิสภาในช่วงเวลาสั้น ๆ วุฒิสภา ชุดที่ 2 (สมาชิกวุฒิสภา พ.ศ. 2489) ก่อนจะสิ้นชีพิตักษัยเมื่อ 2 พฤศจิกายน พ.ศ. 2500

หม่อมเจ้าเสรษฐสิริ มีโอรสและธิดา ดังนี้
# พลตรี หม่อมกฤดากรราชเสนา (หม่อมราชวงศ์เทียมพันธ์ กฤดากร)
# หม่อมราชวงศ์ทันพงศ์ กฤดากร อดีตอธิบดีกรมสรรสามิต
# หม่อมราชวงศ์ทรงพัฒน์ กฤดากร
# หม่อมราชวงศ์ทัดเผ่า กฤดากร
# หม่อมราชวงศ์เถาพงศ์ กฤดากร
# หม่อมราชวงศ์หญิงวงศ์สิริ กฤดากร
# หม่อมราชวงศ์หญิงประภาสิริ กฤดากร ประสูติแต่ หม่อมเจ้าสุรีย์ประภา กฤดากร
# หม่อมราชวงศ์อ๊อด กฤดากร
หม่อมเจ้าเสรฐศิริ กฤดากร ประชวรพระโรคพระหทัยวาย ไม่ทรงแข็งแรงมาหลายปี จนถึงเดือนตุลาคม พ.ศ. 2500 เกิดมีพระอาการบรรทมไม่หลับ เสวยไม่ได้ จึงได้เสด็จไปรักษาพระองค์ที่โรงพยาบาลเนิซซิงโฮม ถนนคอนแวนต์ พระอาการมีแต่ทรงกับทรุด จึงกระทั่งถึงชีพิตักษัย ณ โรงพยาบาล พระชนมายุได้ 76 ปี 8 เดือน

## ตำแหน่งราชการ
* เจ้ากรมช่างแสง
* มิถุนายน 2456 – เจ้ากรมสรรพาวุธและรักษาราชการในตำแหน่งเจ้ากรมช่างแสง

## พระยศ
* 21 มิถุนายน 2447 – นายพันตรี
* 27 กันยายน 2449 – นายพันโท

## เครื่องราชอิสริยาภรณ์

 (ฝ่ายหน้า)

## อ้างอิง

หมวดหมู่:หม่อมเจ้าชาย
หมวดหมู่:ราชสกุลกฤดากร
หมวดหมู่:ทหารบกชาวไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:องคมนตรีในรัชกาลที่ 6
หมวดหมู่:ผู้ได้รับเครื่องราชอิสริยาภรณ์ ม.ร.
หมวดหมู่:องคมนตรีในรัชกาลที่ 7
การวิจัยทางการพยาบาล

**การวิจัยทางการพยาบาล** () เป็นการวิจัยที่ให้หลักฐานใช้สำหรับสนับสนุนปฏิบัติการพยาบาล โดยการพยาบาล เป็นขอบเขตที่อิงหลักฐานของปฏิบัติการ ซึ่งได้รับการพัฒนาตั้งแต่ยุคของฟลอเรนซ์ ไนติงเกล มาจนถึงปัจจุบัน โดยมีพยาบาลเป็นจำนวนมากเป็นผู้ทำการวิจัยในมหาวิทยาลัย ตลอดจนในการกำหนดการบริการสุขภาพ

การศึกษาพยาบาลให้ความสำคัญต่อการใช้หลักฐานจากการวิจัยเพื่อที่จะหาเหตุผลสำหรับการจำแนกปฏิบัติทางการพยาบาล ในประเทศอังกฤษและประเทศเวลส์ ทางสภาอาจกำหนดให้พยาบาลกระทำอย่างสมเหตุสมผลก็ได้ ขึ้นอยู่กับว่าการแทรกแซงของพวกเธอจะได้รับการสนับสนุนโดยการวิจัยหรือไม่

การวิจัยทางการพยาบาลส่วนใหญ่อยู่ในสองขอบเขต ซึ่งได้แก่:

* การวิจัยเชิงปริมาณ ซึ่งอิงอยู่ในกระบวนทัศน์ของปฏิฐานนิยมเชิงตรรกะและจะเน้นกับผลสำหรับข่ายงานที่วัดได้ ซึ่งโดยทั่วไปจะใช้สถิติ และมีวิธีการวิจัยที่โดดเด่นคือการวิจัยเชิงทดลองแบบสุ่มและมีกลุ่มควบคุม
* การวิจัยเชิงคุณภาพ ซึ่งอิงอยู่ในกระบวนทัศน์ของทฤษฎีปรากฎการณ์นิยม, ทฤษฎีฐานราก, ชาติพันธุ์วิทยา และอื่น ๆ และตรวจสอบประสบการณ์ของผู้ทำการดูแลหรือได้รับมอบหมายทางพยาบาล การมุ่งเน้น โดยเฉพาะอย่างยิ่งความหมายที่มีอยู่สำหรับแต่ละบุคคล วิธีการวิจัยที่ใช้กันมากที่สุดคือการสัมภาษณ์, กรณีศึกษา, การสนทนากลุ่ม และชาติพันธุ์วรรณนา

เมื่อเร็ว ๆ นี้ในสหราชอาณาจักร การวิจัยเชิงปฏิบัติการได้กลายเป็นที่นิยมมากขึ้นในวิชาการพยาบาล

## การพัฒนาคุณภาพการปฏิบัติงานทางพยาบาลโดยใช้หลักฐานเชิงประจักษ์
ใน ค.ศ. 2008 องค์การเพื่อการวิจัยสุขภาพและคุณภาพ (เอเอชอาร์คิว) ได้สร้างนวัตกรรมแลกเปลี่ยนการดูแลสุขภาพเอเอชอาร์คิวสำหรับเอกสารและแบ่งปันแผนปรับปรุงคุณภาพการดูแลสุขภาพ ซึ่งรวมถึงนวัตกรรมการพยาบาลที่โดดเด่นหลายร้อยรูปแบบ แต่ละรูปแบบของการพยาบาลได้รับการบรรจุในการรวบรวมที่มีอันดับหลักฐาน ที่มีการประเมินความมั่นคงของความสัมพันธ์ระหว่างการปฏิบัติที่นำสิ่งใหม่เข้ามา กับผลที่ได้อธิบายไว้ในรายละเอียด

## ดูเพิ่ม
* พยาบาลศาสตร์
* ทฤษฎีการพยาบาล

## อ้างอิง

* 
* 


หมวดหมู่:การวิจัยสาธารณสุข
หม่อมเจ้าวิเศษศักดิ์ ชยางกูร

อำมาตย์โท **หม่อมเจ้าวิเศษศักดิ์ ชยางกูร** (26 กุมภาพันธ์ พ.ศ. 2430 - 3 พฤศจิกายน พ.ศ. 2512) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมเอี่ยม ชยางกูร ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว

## พระประวัติ
หม่อมเจ้าวิเศษศักดิ์ ชยางกูร ประสูติเมื่อ 26 กุมภาพันธ์ พ.ศ. 2430 ทรงได้รับทุนพระราชทานส่วนพระองค์จาก พระบาทสมเด็จพระมงกุฎเกล้าเจ้าอยู่หัว ขณะทรงดำรงพระอิศริยยศสมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ไปศึกษาที่ประเทศอังกฤษ เมื่อกลับมาได้เป็นรับราชการเป็นวิศวกรสังกัดกรมทางหลวง 

หลังเกิดการเปลี่ยนแปลงการปกครองในปี พ.ศ. 2475 หม่อมเจ้าวิเศษศักดิ์ได้ทรงออกจากราชการมาเป็นครูสอนภาษาอังกฤษ ต่อมาทรงถูกกล่าวหาว่ามีส่วนร่วมในเหตุการณ์กบฏบวรเดชในปี พ.ศ. 2476 และถูกจำคุกระยะหนึ่ง เมื่อพ้นโทษแล้วท่านได้กลับเข้ารับราชการในกรมทางหลวงอีกครั้งจนเกษียณอายุราชการ โดยในช่วงประมาณ พ.ศ. 2480-2487 ท่านได้ดำรงตำแหน่งนายช่างกำกับแขวงการทางอำนาจเจริญ และรับผิดชอบในการสร้างทางหลวงแผ่นดินสายอุบลราชธานี-มุกดาหาร-นครพนม ซึ่งต่อมาได้กำหนดให้เป็นทางหลวงแผ่นดินหมายเลข 212 และรัฐบาลไทยได้ขนานนามถนนเพื่อเป็นเกียรติแก่ท่านว่า "ถนนชยางกูร" เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี 

หม่อมเจ้าวิเศษศักดิ์ ชยางกูร สิ้นชีพตักษัยเมื่อ 3 พฤศจิกายน พ.ศ. 2512 สิริชันษา 83 ปี

## ครอบครัว
หม่อมเจ้าวิเศษศักดิ์ ชยางกูร เสกสมรสกับ หม่อมเจ้าเฉลียววรรณมาลา ชยางกูร (ราชสกุลเดิม กมลาศน์) พระธิดาพระเจ้าบรมวงศ์เธอ กรมหมื่นราชศักดิ์สโมสร
* หม่อมราชวงศ์เลอชัย ชยางกูร สมรสกับชาวฟิลิปปินส์
** หม่อมหลวงรัชฎาราศี ชยางกูร
** หม่อมหลวงราศี ชยางกูร
** หม่อมหลวงรูสบีมินดา ชยางกูร
ต่อมาเสกสมรสกับ หม่อมศิลา ชยางกูร ณ อยุธยา (สกุลเดิม วสันตพฤกษ์) ธิดานางทรัพย์ วงศ์วานิช
* หม่อมราชวงศ์ขุนพล ชยางกูร
* หม่อมราชวงศ์ไชยพันธุ์ ชยางกูร
* หม่อมราชวงศ์ขันธุ์แข่งแข ชยางกูร
* หม่อมราชวงศ์แก่ชัย ชยางกูร สมรสกับอมรา ชยางกูร ณ อยุธยา (สกุลเดิม รักษาสัจ)
**หม่อมหลวงพงศ์มหิป ชยางกูร
**หม่อมหลวงอดิศร ชยางกูร
**หม่อมหลวงพีระศักดิ์ ชยางกูร
**หม่อมหลวงสิรินทร ชยางกูร
* หม่อมราชวงศ์วัยวัฒนา ชยางกูร
**หม่อมหลวงศิริวัฒนา ชยางกูร
* หม่อมราชวงศ์สุชาดา มนตรีกุล สมรสกับพงศ์เดช มนตรีกุล ณ อยุธยา
** สาวสุภาวดี มนตรีกุล ณ อยุธยา
** วรพงศ์ มนตรีกุล ณ อยุธยา
** สุรภี มนตรีกุล ณ อยุธยา
** ยุรพร เกตุจินดา
* หม่อมราชวงศ์สารีบุตร ชยางกูร สมรสกับธนาภา ชยางกูร ณ อยุธยา (สกุลเดิม ขำศิริ)             
** หม่อมหลวงวงศ์วริศ ชยางกูร
** หม่อมหลวงกีรติสิทธ์ ชยางกูร
* หม่อมราชวงศ์แสงโสม ชยางกูร สมรสกับพลเรือตรี สุทิน ปูชนีย์
** กนกวรรณ แช่มประชุม
** ศักดิ์สิทธิ์ ปูชนีย์
** ศักดิ์ศิริ ปูชนีย์

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้า
หมวดหมู่:ราชสกุลชยางกูร
หมวดหมู่:ผู้ได้รับเหรียญรัตนาภรณ์ ป.ป.ร.4‎
ตำบลบัลลังก์

**บัลลังก์** เป็นตำบลหนึ่งในอำเภอโนนไทย จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลบัลลังก์ ครอบคลุมพื้นที่ตำบลบัลลังก์ทั้งตำบล

## ประวัติ
ตำบลบัลลังก์ เป็นตำบลเก่าแก่ตำบลหนึ่งของอำเภอโนนไทย ก่อตั้งเมื่อประมาณ 164 ปี โดยชาวบ้านอพยพมาจากหลายพื้นที่ในจังหวัดนครราชสีมา ใช้ภาษาพื้นเมืองไทยโคราช

ในอดีตตั้งแต่สมัยโบราณมีกองทัพจากประเทศลาวยกผ่านมาแล้วมาพักกองทัพอยู่บริเวณบ้านคูเมืองในปัจจุบัน แล้วทหารได้ทำคันคูล้อมรอบกองทัพจากทหารของอีกฝ่ายหนึ่ง ทหารอีกส่วนได้พากันไปสร้างแท่นบัลลังก์เพื่อรอรับแม่ทัพโดยใช้หินศิลาแลง ปัจจุบันยังมีซากปรักเหลืออยู่ที่บ้านบัลลังก์ ต่อมามีการเลือกตั้งกำนันและผู้ที่ได้รับเลือก (นายมั่ง) อาศัยอยู่ที่บ้านบัลลังก์ จึงตั้งชื่อตำบลว่า ตำบลบัลลังก์ สืบต่อมาจนถึงปัจจุบัน
* วันที่ 18 กรกฎาคม 2551 ได้ยกฐานะจากองค์การบริหารส่วนตำบลมาเป็นเทศบาลตำบลบัลลังก์
* วันที่ 9 มีนาคม 2552 สำนักงานเดิมตั้งอยู่ที่บริเวณบ้านสระตะเฆ่ หมู่ที่ 8 และได้ย้ายสำนักงานใหม่มาตั้งอยู่ที่บริเวณบ้านกุดเวียน หมู่ที่ 4  เนื่องจากอยู่ติดถนนลาดยาง การคมนาคมสัญจรสะดวกสบาย และติดอ่างเก็บน้ำลำเชียงไกร วิวทิวทัศน์สวยงาม 

## ที่ตั้งและอาณาเขต
ตำบลบัลลังก์อยู่ห่างจากที่ว่าการอำเภอโนนไทยเป็นระยะทางประมาณ 17 กิโลเมตร ทางทิศตะวันตกเฉียงเหนือ และอยู่ห่างจากตัวเมืองนครราชสีมาเป็นระยะทางประมาณ 40 กิโลเมตร ทางทิศตะวันออกเฉียงใต้ มีอาณาเขตติดต่อกับตำบลข้างเคียง ดังนี้

* **ทิศเหนือ** ติดต่อกับ ตำบลสระพระ อำเภอพระทองคำ จังหวัดนครราชสีมา
* **ทิศตะวันออก** ติดต่อกับ ตำบลพังเทียม อำเภอพระทองคำ จังหวัดนครราชสีมา
* **ทิศใต้** ติดต่อกับ ตำบลบ้านวัง อำเภอโนนไทย จังหวัดนครราชสีมา
* **ทิศตะวันตก** ติดต่อกับ ตำบลด่านนอก ตำบลหนองบัวตะเกียด ตำบลหนองบัวละคร และตำบลโนนเมืองพัฒนา อำเภอด่านขุนทด จังหวัดนครราชสีมา

## หมู่บ้าน
ตำบลบัลลังก์แบ่งเขตการปกครองออกเป็น 19 หมู่บ้าน ดังนี้

# หมู่ที่ 1 บ้านโนนเจดีย์ 
# หมู่ที่ 2 บ้านหนองแวง 
# หมู่ที่ 3 บ้านคูเมือง 
# หมู่ที่ 4 บ้านกุดเวียน 
# หมู่ที่ 5 บ้านน้อย 
# หมู่ที่ 6 บ้านกระดาน 
# หมู่ที่ 7 บ้านดอนยาว 
# หมู่ที่ 8 บ้านสระตะเฆ่ 
# หมู่ที่ 9 บ้านหนองแจง 
# หมู่ที่ 10 บ้านโพธิ์ตาสี 
# หมู่ที่ 11 บ้านบัลลังก์
# หมู่ที่ 12 บ้านเมืองเก่า
# หมู่ที่ 13 บ้านโกรกหอย
# หมู่ที่ 14 บ้านสระขุด
# หมู่ที่ 15 บ้านสระตะเฆ่หิน
# หมู่ที่ 16 บ้านโนนทองพัฒนา
# หมู่ที่ 17 บ้านทำนบพัฒนา
# หมู่ที่ 18 บ้านคูเมืองใหม่
# หมู่ที่ 19 บ้านโนนเจดีย์พัฒนา

## ประชากร
จำนวนประชากร ณ มีนาคม 2557 จำนวนทั้งสิ้น 7,979 คน เป็นชาย 3,939 คน เป็นหญิง 4,040 คน

## อ้างอิง

## แหล่งข้อมูลอื่น
* เว็บไซต์เทศบาลตำบลบัลลังก์

บัลลังก์
บัลลังก์
บัลลังก์